open-index/open-wikipedia-markdown huggingface dataset:
Lys van Afrika-lande

duimnael|Kaart van Afrika

Die **Lys van Afrika-lande** is 'n lys van soewereine state en afhanklike gebiede in Afrika, met inligting oor hul onderskeie hoofstede, tale, geldeenheid, bevolking, oppervlakte en BBP per capita.

Malta en dele van Italië, Spanje, Portugal en Frankryk is geleë op die plaat wat deel vorm van die Afrikakontinent, maar word beskou as deel van Europa. Die eiland Sokotra is ook op die Afrika-plaat, maar is deel van die Asiatiese land Jemen. Egipte word beskou as 'n Afrikaland, al is 'n gedeelte van die land in Asië.

## Soewereine lande 
### Erkende lande 
Die volgende lande is lede van die Verenigde Nasies, en 'n lid van die Afrika-unie. behalwe Marokko.

### Gedeeltelik erkende en onerkende state 
Die volgende is state wat hulself in Afrika as soewereine state gestig het nie, maar bly beperk in die amptelike erkenning. Die Sahara republiek is 'n lid van die Afrika-unie.

## Nie-soewereine gebiede 
### Afhanklike gebiede 
Hierdie lys bevat gebiede wat polities geadministreer word as eksterne afhanklikhede.

### Ander gebiede 
Hierdie lys bevat gebiede wat geadministreer word as geïnkorporeer gedeeltes van 'n hoofsaaklik nie-Afrika staat.

## Sien ook 
* Lys van lande

## Notas 
## Verwysings
Lys van Europese lande

regs|200px

Die **Lys van Europese lande** is 'n lys van soewereine state en afhanklike gebiede in Europa, met informasie oor hul onderskeie hoofstede, tale, geldeenheid, populasie, oppervlakte en BBP per capita. Vyftig soewereine state is gelys met grondgebied in Europa en/of het lidmaatskap in internasionale Europese organisasies, ses state met beperkte of geen erkenning en agt gebiede wat nie 'n integrerende deel van 'n Europese staat of spesiale politiese status het nie.

Die grens tussen Asië en Europa word gedebatteer, maar as algemene definisie strek die grens langs die Oeralgebergte, Oeral-rivier en Kaspiese See in die ooste, die Kaukasus berge en die Swart See met die seestrate, Bosporus en Dardanelles in die suide. Lande soos Aserbeidjan, Georgië, Kasakstan, Rusland en Turkye se grondgebied lê in Europa en Asië.

## Soewereine state 
### Erkende state
### Gedeeltelik erkende state 
## Notas 
## Sien ook 
* Lys van lande

## Verwysings
Verkykerskop

**Verkykerskop** is 'n dorpie in die Vrystaat, Suid-Afrika. Die dorpie is op die R722-streeksroete tussen Harrismith en Memel. Tafelkop (2&nbsp;153&nbsp;m) by die dorpie is een van die hoogste landmerke in die Oos-Vrystaat. Die Meulrivier ontspring by die dorp.

senter|omraam|Uitspanning van Verkykerskop.

## Sien ook 
* Lys van dorpe in Suid-Afrika

## Bron 
*
Westminster

**Westminster** is 'n klein dorpie in die Vrystaat, Suid-Afrika. Die dorpie is 40&nbsp;km wes van Ladybrand en net noord van die N8 nasionale pad.

## Geskiedenis 
Die dorpie is deur die hertog van Westminster as 'n nedersetting vir oudsoldate na die Tweede Vryheidsoorlog gestig. 'n Huis is op elkeen van die 18 oorspronklike plase gebou. Teen 1912 was 12 van die huise deur Britse families bewoon. Die huise is deur sir Herbert Baker ontwerp. Lady Mary, die dogter van die hertog, het van 1934 tot 1979 in die hoofhuis gewoon.

## Distrik 
Gemengde boerdery word beoefen - suiwel, skape, perdetelery, groente (veral aartappels) en vrugte.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995 
* Ensiklopedie van Suidelike Afrika, Eric Rosenthal, 1967
Camperdown

**Camperdown** is 'n dorp in KwaZulu-Natal, Suid-Afrika. Die dorp is 50&nbsp;km wes van Durban en 23&nbsp;km oos van Pietermaritzburg.

## Geskiedenis 
Die dorp is op die plaas met dieselfde naam gestig in 1865. Hierdie naam gedenk die vlootoorwinning wat admiraal Adam Duncan in 1797 oor die Nederlandse vloot onder bevel van admiraal Jan Willem de Winter behaal het. In die vroeë 1840's het Johan Vanderplank met sy eie skip, die *Louisa*, in Durban aangekom het. Die skip was vernoem na sy verloofde wat geweier het om Engeland vir 'n getroude lewe in Tasmanië te verlaat. Hy het swartwattelsaad geplant vir 'n windheining maar die plante het so goed geaard dat hulle bome in plaas van struike geword het. Nadat daar ontdek is dat die bas looisuur bevat wat gebruik word in die looinywerheid het die wattelnywerheid gegroei. Daar is ook later vasgestel dat wattelhout heel bruikbaar is vir pulp om papier mee te vervaardig.

## Sien ook 
* Lys van dorpe in Suid-Afrika

## Bronne 
* 
* 

## Verwysings
Umtentweni

**Umtentweni** is 'n kusdorp in KwaZulu-Natal, Suid-Afrika. Die dorpie lê teenaan die Indiese Oseaan en net 2&nbsp;km noord van die Umzimkulurivier. Die naaste groot dorp is Port Shepstone. Die dorp het sy naam van die Mtentwenirivier gekry; die Zoeloenaam kan op verskeie maniere vertolk word: "die rivier waar die gepunte gras groei" of "die rivier wat glad vloei" of "die rivier met skuimende water".

Die N2 nasionale pad gaan naby die dorp verby.

## Sien ook 
* Lys van dorpe in Suid-Afrika

## Bronne 
* 
* 

## Verwysings
Winterton

[duimnael|links|270px|Die [Drakensberg-seunskool is naby Winterton geleë.]]

**Winterton** is 'n dorp in die KwaZulu-Natal, Suid-Afrika.  Die dorp lê 20&nbsp;km suidoos van Bergville op die R74-provinsiale pad, net af van die N3 tolpad en bied toegang tot die bergoorde soos Cathedralpiek, Cathkinpiek, Champagne Castle en Giant's Castle in die Sentrale Drakensberg.

## Geskiedenis 
Die dorpie is in 1905 as 'n landbou- en besproeiingstasie gestig. Die dorp is eers Springfield genoem maar later na HD Winter hernoem. Die takspoorlyn het Winterton in 1907 bereik en is in 1914 na Bergville verleng.

## Sien ook 
* Drakensberg-seunskool, skool naby die dorp.
* Lys van dorpe in Suid-Afrika
* NG gemeente Bloukrans

## Bronne 
* 
* 

## Verwysings
Vlag van die Kaaimanseilande

Die **nasionale vlag van die Kaaimanseilande** is op 14 Mei 1958 amptelik in gebruik geneem nadat die eilande ’n wapenskild toegeken is. Die vlag vertoon ’n blou Britse vaandel met die eiland se wapenskild op die wapperkant.

In 1999 is die wit skyf van die vlag verwyder en die wapenskild is verdubbel in grootte. Die vlag met die wit skyf is egter nog wyd in gebruik in die eilande.

## Ander vlae 

Lêer:Flag of the Cayman Islands (pre-1999).svg|  Vlag van die Kaaimanseilande, 1958 tot 1999
Lêer:Civil Ensign of the Cayman Islands.svg| Burgerlike vaandel van die Kaaimanseilande
Lêer:Flag of the Governor of the Cayman Islands.svg| Vlag van die Goewerneur van die Kaaimanseilande

## Sien ook 
## Verwysings 
## Eksterne skakels 
*  Kaaimanseilande by *Flags of the World*.
*
Steelpoort

[duimnael|links|200px|Gelaagde [Bosveldstollingskompleks|stollingsgesteentes naby Steelpoort.]]

**Steelpoort** is 'n dorpie in Limpopo, Suid-Afrika. Die R555-streeksroete gaan deur die dorp en Burgersfort is die naaste groot dorp.

## Geskiedenis 
Nadat magnetiet en chroom hier ontdek is, is 'n spoorlyn tussen Lydenburg en Steelpoort in 1924 gebou. 

Die naam het ontstaan toe 'n Voortrekker in die 1840's 'n olifant hier in die skemer geskiet het. Die volgende oggend was die tande van die olifant weg. Na 'n groot soektog is die tande in 'n medereisiger se besit gevind. Hulle het toe die poort Olifantspoort en die rivier Steelpoort genoem.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995.
Oaxaca de Juárez

**Oaxaca de Juárez** is 'n stad in die suide van Meksiko wat in 1532 in 'n vallei van die bergreeks Sierra Madre del Sur gestig is. Die stad het 'n bevolking van 265&nbsp;006 in 2010 gehad en het 'n oppervlakte van 85,48 km².

Die historiese sentrum van Oaxaca is saam met die Argeologiese terrein van Monte Albán in 1987 deur UNESCO as wêrelderfenisgebied gelys.

## Eksterne skakels 
*   Amptelike UNESCO bladsy
Mica

**Mica** is 'n klein dorpie in Limpopo, Suid-Afrika en is 32&nbsp;km noordwes van Hoedspruit. Die dorp ontleen sy naam aan die groot mikaneerslae in die omgewing.

Die dorpie lê aan die oewer van die Olifantsrivier, en word omring deur privaat natuurreservate.

## Mika 
Die kristalagtige pegmatietneerslae waaruit die mika ontgin word, kom in gordels van 3 tot 6&nbsp;km breed voor. Gemaalde mika word as 'n smeermiddel, isoleermiddel en by die vervaardiging van sekere soorte verf gebruik.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Acornhoek

**Acornhoek** is 'n dorp in 'n digbevolkte streek van noordelike Mpumalanga (aan die grens met Limpopo), Suid-Afrika. Die dorp is 29 km suidoos van Hoedspruit en 35&nbsp;km noord van Bosbokrand, dit val insgelyk onder die Bosbokrand Plaaslike Munisipaliteit. Die naam is blykbaar 'n aanpassing van die Nederlandse "Eekhoornhoek".

## Distrik 
Subtropiese vrugte en groente word verbou terwyl bees- en wildboerdery ook in die omliggende areas belangrik is. Die dorp lê op 'n deurgangsroete na onder meer die Timbavati-wildreservaat en Orpenhek van die Krugerwildtuin. Die dorp is geleë op 'n waterskeiding waar die bolope van die Klaserie-, Timbavati- en Sandriviere ontspring.

## Sien ook 
* Lys van dorpe in Suid-Afrika

## Bronne 
* 
* 

## Verwysings 
## Eksterne skakels
Frýdlant

duimnael|links|Die kasteel en slot van Frýdlant
**Frýdlant** (Duits: *Friedland*), ter onderskeiding van gelyknamige nedersettings soms ook **Frýdlant v Čechách** (ˈfriːdlant ˈf tʃɛxaːx, "Frýdlant in Boheme", Duits: *Friedland in Böhmen*) genoem, is 'n klein stad met 'n bevolking van sowat 7&nbsp;600 aan weerskante van die Smědá-rivier in Tsjeggië. Dit maak deel uit van die Noord-Boheemse administratiewe gewes Liberec en is aan die voet van die Ysergebergte geleë.

Een van die bekendste besienswaardighede in Frýdlant is hertog Albrecht von Wallenstein se kasteel- en slotkompleks Frýdlant wat op 'n 60 meter hoë basaltrots gebou is.
Wallenstein (televisiereeks)

**Wallenstein** is 'n historiese televisiereeks in vier dele wat in koproduksie deur die Duitse, Oostenrykse en Switserse openbare uitsaaiers ZDF, ORF en SRF in 1978 vervaardig is en die lewe en militêre loopbaan van die Boheemse militaris en politikus Albrecht von Wallenstein (1583−1634) behandel. Die Duitse toneelakteur Rolf Boysen (1920−2014) het die titelrol vertolk. Die draaiboek, wat deur Leopold Ahlsen geskryf is, baseer op die historikus Golo Mann se gelyknamige biografie van 1971. 

## DVD-vrystellings 
## Eksterne skakels 
;Media
* *YouTube.com: Uittreksels uit die reeks*
Elandslaagte

[duimnael|links|200px|Die [Slag van Elandslaagte, 'n skets deur Richard Caton Woodville.]]

**Elandslaagte** is 'n dorpie op die N11 nasionale pad in KwaZulu-Natal, Suid-Afrika. 'n Groot geveg, die Slag van Elandslaagte, het hier plaasgevind tydens die Tweede Vryheidsoorlog. 'n Spoorlyn gaan ook deur die dorpie.

## Sien ook 
* Lys van dorpe in Suid-Afrika

## Bronne 
* 
*
Slag van Elandslaagte

duimnael|links|200px|Die slagveld.
duimnael|links|200px|'n Skets van die slag deur Richard Caton Woodville.
duimnael|links|200px|Generaal Kock met sy persoonlike staf en offisiere van die Duitse Korps

Die **Slag van Elandslaagte** het plaasgevind op 21 Oktober 1899 by Elandslaagte in KwaZulu-Natal, Suid-Afrika tydens die Tweede Vryheidsoorlog.

## Agtergrond 
Generaal Johannes Kock en 700 man is opdrag gegee om die spoorlyn tussen Ladysmith en Dundee op te blaas. Dit sou die Britte daarvan weerhou het om troepe per trein na die Transvaal te stuur. Kock het egter te naby die Britse vesting by Ladysmith verby beweeg en sy posisie het aan die Britte bekend geraak.

## Die geveg 
Toe generaal sir George White, bevelvoerder van Ladysmith, bewus geraak het van die Boere het hy generaal John French met 'n sterk mag gestuur om hulle te verdryf – waarin hy geslaag het. Dit was een van die vroeë Britse suksesse van die oorlog. 'n Aanval deur die Lansiers het swaar verliese veroorsaak. Generaal Kock het later in gevangeskap aan sy wonde beswyk.

## Sien ook 
* Skermutselinge van die Tweede Vryheidsoorlog

## Bronne 
* The Hall Handbook of the Anglo-Boer War. Major Darrell Hall. 
* Op Pad in Suid-Afrika. B.P.J. Erasmus. 1995 

## Verwysings 
## Eksterne skakels
Helpmekaar, KwaZulu-Natal

: *Die artikel handel oor die dorp in KwaZulu-Natal, vir die skool in Johannesburg, sien Helpmekaar.*

**Helpmekaar** is 'n dorpie in die Zoeloelandstreek van KwaZulu-Natal, Suid-Afrika. Die naam is afkomstig van die dae van die togryers; hulle het mekaar gehelp om oor 'n sekere nek te kom aangesien paaie nie bestaan het nie. Die Zoeloenaam vir die plek is *Mankamane* (die plek van dikmelk). Die dorp het 'n beduidende rol in die Tweede Vryheidsoorlog sowel as die Anglo-Zoeloe-oorlog gespeel.

## Sien ook 
* Lys van dorpe in Suid-Afrika

## Bron 
*
OAK (vliegtuigkorporasie)

**OAK**  (Russies Объединённая Авиастроительная Корпорация, *Obedinjonnaja Awiastroitelnaja Korporatsija*, Engels *United Aircraft Corporation*) is 'n Russiese lugvaartkonsortium wat uit dié land se grootste vliegtuigvervaardigers Soechoi, Mikojan-Goerewitsj, Toepolef PSC, Iljoesjin en IRKUT (Berijef en Jakowlef) bestaan.

Meer as 80 persent van OAK se aandele word deur die Russiese regering gehou. Die maatskappy konsolideer privaat- en staatsbeheerde Russiese vliegtuigvervaardigers wat by die ontwerp, vervaardiging, bemarking en verkoop van militêre, passasiers-, vrag- en onbemande vliegtuie betrokke is.
Kasteel van Puivert

duimnael|regs|Die kasteel van Puivert
duimnael|regs|Die kasteel se kapel
Die **Kasteel van Puivert** (Frans: *Château de Puivert*) was 'n Kathaarse kasteel waarvan die bouvalle vandag nog naby die Suid-Franse dorp Puivert in die département Aude gesien kan word. Die middeleeuse vesting is bo-oor die dorp op 'n bergpiek met 'n hoogte van 605 meter opgerig. Puivert is in die gewes Quercorb geleë, sowat 60 kilometer suid van Carcassonne en 45 kilometer oos van Foix.

Die kasteel word deur die Franse departement van kultuur sedert 1907 as 'n *monument historique* gelys. Die kasteel is sindsdien in privaat besit en het danksy die goed bewaarde bergfried as coulisse vir 'n aantal filmproduksies gedien, waaronder Roman Polanski se *The Ninth Gate* en *Le Peuple Migrateur*.

## Eksterne skakels 
* *Die amptelike webtuiste van die Kasteel van Puivert*
Opole

**Opole** [ɔ'pɔlɛ], Duits: *Oppeln*, is 'n Poolse stad in die historiese gewes Bo-Silesië. Opole, wat tussen Wrocław (*Breslau*) en Katowice (*Kattowitz*) in die suidweste van die land geleë is, is vandag die administratiewe sentrum van die gelyknamige woiwodskap.

Die stad het oorspronklik in die 8ste eeu as vesting van die Opolane, 'n Wes-Slawiese stam, op 'n klein eiland in die Oder-rivier ontstaan. In die vroeë 13de eeu het hertog Kasimir I (1178–1230) hier 'n koopmansstad laat stig, waarskynlik volgens Vlaamse Reg.

Opole met sy uitgestrekte stadsgebied en harmoniese voorkoms staan in Pole onder meer as gasheerstad van die Poolse sangfees bekend. Die stad is daarnaas die sentrum van 'n gebied met 'n beduidende minderheid Duitssprekendes, alhoewel die persentasie etniese Duitsers in Opole self net sowat drie persent beloop.

Opole is die setel van 'n Rooms-Katolieke biskop en huisves 'n universiteit (met die eerste ooms-Katolieke fakulteit in Pole), 'n tegniese universiteit, 'n kuns- en musiekskool asook wetenskaplike instellings.
Johannes Hermanus Michiel Kock

duimnael|regs|300px|Generaal Kock met sy eie staf en lede van die Duitse Korps.

**Johannes Hermanus Michiel Kock** (Graaff-Reinet, 1835 – Elandslaagte 1899) was 'n Boeregeneraal en soldaat.

## Lewensloop 
Reeds op die ouderdom van 10 was hy saam met sy vader by die Slag van Zwartkopjes en op 13 by die Slag van Boomplaats betrokke. Hy word 'n landdros in Potchefstroom en ook 'n Volksraadlid vir daardie gebied. Hy was baie betrokke by kerksake en was grotendeels verantwoordelik vir die aanvaarding van beleid dat Protestantse predikante uit staatsfondse besoldig word.

## Tweede Vryheidsoorlog 
Met die uitbreek van die oorlog was hy in beheer van die Johannesburgkommando en Duitse Korps. Hy val Natal binne om die spoorlyn te gaan opblaas maar volg nie sy opdragte presies nie en raak betrokke by die Slag van Elandslaagte op 21 Oktober 1899. Hy verloor saam die slag en word gewond. 'n Paar dae later beswyk hy aan sy wonde. Sy jongste seun, regter Antonie Kock, is ook gewond en het oorleef, maar sou die laaste 43 jaar van sy lewe tot sy dood in 1948 in 'n inrigting van sielsiekes in Pretoria deurbring.

## Bronne 
* Ensiklopedie van Suidelike Afrika, Eric Rosenthal, 1967.
* The Hall Handbook of the Anglo Boer War. Darren Hall. 1999.
J.H. Olivier

**Jan Hendrik Olivier** (1848 – 1930) was 'n Boeregeneraal tydens die Tweede Vryheidsoorlog.

## Vroeë lewe 
Sy ouers het in die Burgersdorp omgewing gewoon en later na Zastron verhuis. Op die ouderdom van 15 sluit hy aan by die Oranje Vrystaat grenspolisie. In 1865 word hy 'n Veldkornet en veg in die laaste Basoetoe-oorlog. Hy word beloon met die plaas *Olifantsbeen* waar hy welvarend word. Hy word 'n lid van die Volksraad in 1883 vir die Caledonrivier-afdeling.

## Tweede Vryheidsoorlog 
Hy was in bevel van die Rouxville en Thaba Nchu kommando's, en het met sy ma deur die Colesberg, Barkly-Oos en Dordrecht gebiede beweeg. Hy was in bevel van die Boeremagte tydens die Slag van Stormberg in Desember 1899. Later het hy saam met generaal De Wet gewerk in die oostelike Vrystaat en Brandwater-gebied. Nadat hy stry gekry het met De Wet besluit hy om by die Transvaalse magte aan te sluit. Op pad soontoe word hy gevange geneem. Hy is saam met drie van sy seuns as Boerekrygsgevangenes na Ceylon verban.

## Bronne 
* *The Hall Handbook of the Anglo Boer War*. Darrell Hall. 1999. 
* *The War Reporter*. J.E.H. Grobler. Jonathan Ball Publishers. 2004. 

## Verwysings
Slag van Talana

Die **Slag van Talana** het op 20 Oktober 1899 by die Talanakoppie naby Dundee, Natal tydens die Tweede Vryheidsoorlog plaasgevind. Hierdie was die eerste geveg in die Natal-arena van die oorlog en ook die eerste waar die Britse troepe kakie-uniforms gedra het.

## Die geveg 
[duimnael|links|Koperplaat ter herdenking aan die Slag van Talana aan die kerkgebou van die [NG gemeente Dundee.]]
[duimnael|links|Die marmerblad teen die toring van die [NG gemeente Dundee|NG moederkerk op Dundee met die name van die gesneuweldes.]]

Die geveg het op en om die Talanaheuwel (in Zoeloe beteken die naam: *die rak waarop die kosbare goed gebêre word*) plaasgevind. Die heuwel is 1 442&nbsp;m hoog. Op 20 Oktober 1899 het die Boeremagte onder bevel van generaal Lukas Meyer, generaal D.J.E. (Maroela) Erasmus en generaal J.H.M. (Jan) Kock die heuwel beset en die Britse magte van generaalmajoor sir William Penn Symons aangeval. 

Gedurende die nag van 19 Oktober het die Boerekrygers hul 75 mm Krupp- en Maxim Nordenfeldt-kanonne tot op Talanakoppie (net oos van die dorp) getrek en op die plat kruin stelling ingeneem. Die Boere se 155 mm Creusot-kanon is deur Erasmus se burgers tot op Impatiberg, noordwes van Dundee, getrek. Die 20ste se digte mis het egter enige akkurate vuur vanaf daardie posisie onmoontlik gemaak. Symons se opdrag was juis om die steenkoolvelde teen die Boeremagte te beskerm. Teen dagbreek het die Boere hul eerste kanonskote gevuur en die Britte het dit vinnig beantwoord en vinnig tot by die Sandspruit (tussen Talanaheuwel en die dorp) beweeg. Die Boere het met Mauservuur gereageer en die Britse aanvallers, wat nader aan die heuwel beweeg het, onder druk geplaas.  

Symons is noodlottig gewond terwyl hulle probeer het om die Boeremagte te verdryf. Kolonel JH Yule het die bevel oorgeneem en eindelik daarin geslaag om die Boere van die heuwel af te verdryf, waarna die Boere teruggeval het. ’n Groep Britse soldate is wel deur Erasmus se burgers omsingel. Die Boere het die volgende dag weer met hul Creusot op die Britse kamp in Dundee losgebrand, waarna die Britte uit die dorp onttrek het. 

Daar was nie ’n klinkklare oorwinning in die slag nie en beide Boer en Brit het op oorwinning aanspraak gemaak. Die Boere daarin geslaag om die dorp in besit te neem, maar die betrokke Britse garnisoen het voortbeweeg na Ladysmith en daar noodsaaklike steun gaan verleen.

## Bronne 
* Ensiklopedie van Suidelike Afrika. Eric Rosenthal 1967
* The Hall Handbook of the Anglo Boer War. Darrell Hall. 1999. 
* Op Pad in Suid-Afrika. B.P.J. Erasmus. 1995 
* Talana, Die Drie Generaals-slag by Dundee, met lewensskets van genl. Daniël Erasmus. Dr Gustav S. Preller, Nasionale Pers Beperk. 1942
* Field Guide to the Battlefield of South Africa, Nicki von der Heyde, www.theheritageportal.co.za

## Verwysings
Hoor my lied

**Hoor my Lied** is 'n Afrikaanse rolprent wat op 16 Desember 1967 in Suid-Afrika vrygestel is. Die rolprent se regisseur was Elmo de Witt. Dit het geen ouderdomsperk nie, maar ouerleiding word aanbeveel. Dit was die eerste Afrikaanse rolprent wat meer as R1 miljoen verdien het.

## Genre 
Die rolprent is 'n musiekblyspel.

## Hoofrolspelers 
* Gé Korsten as David Retief
* Helga van Wyk
* Martin Pols
* Lindie Roux
* Min Shaw
* Ruth Watts
* Charles Stodel
* Francois van Heyningen as man in restaurant (nie geakkrediteer nie)
en andere.

## Storielyn 
Dr David Retief is 'n singende snydokter. Sy dogter is verlam nadat die twee in 'n ernstige motorongeluk betrokke was. David se kopbeserings bring mee dat hy binne twee jaar blind sal wees. Lydia de Graaff is 'n verpleegster by die hospitaal waar Retief konsulteer. Sy was deels vir die ongeluk verantwoordelik en skuldgevoelens dryf haar om hulle te help. Sy vergesel hulle na Amerika om geld in te samel vir Marietjie se behandeling. Retief se sig versleg so dat hy later nie meer kan sien nie, dit skok Marietjie so dat sy tydens 'n opvoering opstaan en weer begin loop.

## Sien ook 
* Lys van Afrikaanse rolprente
* A.P. du Plessis

## Verwysings
FC Den Bosch

**FC Den Bosch** is 'n sokkerspan in die dorp Den Bosch (Nederland) wat in die Eerste divisie speel. Die klub is in 1965 gestig toen die beide professionele sokkespanne in Den Bosch (BVV en RKVV Wilhelmina) opgehou het te bestaan. *BVV* het se naam verander in *FC Den Bosch* en in 1967 het die amateurtak van *Wilhelmina* aangesluit. As BVV het die klub in 1948 die nasionale titel van Nederland ingepalm.

## Erelys 
***Kampioen Nederland (1)**
: 1947/48
***Kampioen Eerste divisie (4)**
: 1969/70, 1998/99, 2000/01, 2003/04
: (naaswenner (1): 1991/92)
***Kampioen Tweede divisie (1)**
: 1965/66
***KNVB-Beker**
: (naaswenner (1): 1991)

## Beroemde sokkerspelers 
*  Ruud van Nistelrooij
*  Hans Vonk
Roman Polanski

**Roman Raymond Polański** (internasionale spelling: **Polanski**; * 18 Augustus 1933 in Parys as *Rajmund Roman Liebling*) is 'n Pools-Franse rolprentregisseur, rolprentvervaardiger, draaiboekskrywer en akteur. Hy het ook Franse burgerskap.

Sy bekendste rolprente sluit die grufilm ''Rosemary's Baby* (1968) asook *The Pianist'' (2002) in. Die laasgenoemde rolprent, 'n drama oor die Sjoa, is met die Goue Palm van Cannes en 'n *Oscar (Academy Award)* vir "Beste Regie" bekroon.
Tsutomu Yamaguchi

**Tsutomu Yamaguchi** (山口 彊) (16 Maart 1916 – 4 Januarie 2010) was 'n Japannees wat die atoombomontploffings op Hirosjima en Nagasaki gedurende die Tweede Wêreldoorlog oorleef het en hy is die enigste persoon wat amptelik deur die Japannese regering erkenning ontvang het as oorlewende van albei ontploffings.

As inwoner van Nagasaki was Yamaguchi in Hirosjima op 'n sakebesoek namens sy werkgewer *Mitsubishi Swaar Industrieë* toe die stad om 8:15 op 6 Augustus 1945 gebombardeer is. Die volgende dag het hy na Nagasaki teruggekeer en, ten spyte van sy wonde, op 9 Augustus (die dag waarop Nagasaki gebombardeer is) teruggekeer werk toe. In 1957 is hy as 'n *hibakusha* ('n persoon wat deur die ontploffing geaffekteer is) van Nagasaki erken maar dit was eers op 24 Maart 2009 dat die Japannese regering sy teenwoordigheid in Hirosjima drie dae tevore ook erken het. Hy is op 4 Januarie 2010 aan maagkanker oorlede.

## Vroeë lewe 
Yamaguchi is op 16 Maart 1916 gebore. Hy het by Mitsubishi Swaar Industrieë aangesluit in die 1930's en was 'n tekenaar wat olietenkers ontwerp het.

## Tweede Wêreldoorlog 
Yamagughi "het nooit gedink dat Japan 'n oorlog sou begin" nie. Hy het voortgegaan met sy werk by Mitsubishi maar binnekort het Japannese industrieë begin swaarkry as gevolg van hulpbronne wat skaars geraak het en tenkers wat gesink is. Om 8:15 was hy op pad na die dokke toe die Amerikaanse Boeing B-29 Superfortress *Enola Gay* die Little Boy-atoombom naby die middestad, slegs 3&nbsp;km weg, laat val het. Hy was egter nie in staat om behandeling vir sy beskadigde verbande te kry nie en het vir meer as 'n week 'n hoë koors gehad. en is hy genooi om deel te neem aan 'n dokumentêr in 2006 oor 165 dubbel-atoombomoorlewendes (bekend as nijū hibakusha in Japan) getiteld *Twee Keer Oorleef: Die Dubbelgebombardeerdes van Hiroshima en Nagasaki* ( *Twice Survived: The Doubly Atomic Bombed of Hiroshima and Nagasaki*) wat by die Verenigde Nasies vertoon is. Aan die einde van die vertoning het hy gepleit vir die opheffing van kernwapens. In 'n onderhoud het hy gesê: "Die rede waarom ek atoombomme haat is oor wat dit doen aan die waardigheid van mense." "Ek dink dit is Cameron en Pellegrino se lotsbestemming om 'n rolprent oor kernwapens te maak," het Yamaguchi gesê.

## Gesondheid 
Yamaguchi het die gehoor in een van sy ore verloor as gevolg van die Hirosjima-ontploffing. Hy het ook tydelik bles geword en sy dogter onthou dat hy gedurig verbind was tot sy 12-jaar oud was.

Sy vrou het ook aan bestralingsvergiftiging gely as gevolg van swart reën na die Nagasaki-ontploffing en is in 2008 (op 88) oorlede aan nier- en lewerkanker na 'n leeftyd van kwale. Al drie sy kinders ly aan gesondheidsprobleme wat volgens hulle van hulle ouers se blootstelling geërf is.

## Notas 
**1**  Toshiko Yamaguchi was 60 in Maart 2009 en sou in 1960 of 1961 12 gewees het.

## Verwysings 
## Eksterne skakels 
* Tsutomu Yamaguchi – "The Independent" doodsberig
Rijnsburgse Boys

**Rijnsburgse Boys** is 'n amateursokkerspan uit Rijnsburg (Nederland), wat in die Topklasse (Saterdag) speel. Die *Uien* se tuisveld is Sportpark Middelmors (kapasiteit: 6 100 toeskouers). Die span het baie ondersteuners uit die dorp Leiden, wat naby Rijnsburg lig (Leiden het self nie 'n sokkerspan nie).

## Erelys 
* **Amateurkampioen Nederland**
: (naaswenner (3): 1989/90, 2006/07, 2008/09)
* **Topklasse Saterdag**
: (naaswenner (1): 2011/12)
Vv Rigtersbleek

**vv Rigtersbleek** (of *Bleek*) is 'n Nederlandse amateursokkerspan in Enschede. Die klub het tussen 1954 en 1961 professioneel sokker gespeel (tussen 1956 en 1960 in die Eerste divisie). Deur konkurrensie in die stad met Sportclub Enschede en die Enschedese Boys het die klub in 1961 self met professionele sokker gestop. Rigtersbleek speel in die Sondag Hoofdklasse C (4de afdeling van Nederlandse sokker).

## Beroemde sokkerspelers 
*  Wim Bleijenberg
FC Eindhoven

**FC Eindhoven** is 'n Nederlandse sokkerspan uit Eindhoven, wat in die Eerste divisie speel. In 1954 het FC Eindhoven die nasionale titel gewen. Die span speel se wedstryde in die Jan Louwers Stadion (kapasiteit: 4.600 sitplekke). Daar is 'n groot mededinging met PSV (hierdie derby staan bekend as die Lichtstadderby), wat ook in Eindhoven speel (ook al speel hulle in die Eredivisie).

## Erelys 
* **Kampioen Nederland (1)**
: 1953/54
: (naaswenner (2): 1941/42 1952/53)
* **Eerste divisie**
: (naaswenner (1): 2014/15)
* **KNVB-Beker (1)**
: 1937

## Beroemde sokkerspelers 
*  Jan Louwers
Blutengel

**Blutengel** (Duits: «Bloedengel») is 'n Duitse popgroep wat by die Dark Wave, Futurepop en Dance music-genres gereken word. Die groep is oorspronklik deur die sanger Chris Pohl gevorm. Blutengel se liedtekste is merendeels in Duits en Engels geskryf en word deur manlike en vroulike stemme voorgedra.

## Albums 
* 1999: Child of Glass
* 2001: Seelenschmerz
* 2002: Angel Dust
* 2004: Demon Kiss
* 2007: Labyrinth
* 2009: Schwarzes Eis
* 2011: Tränenherz
* 2013: Monument
* 2015: Omen/Save Us
* 2017: Leitbild
* 2019: Un:Gött

## Fotogalery 

14-07-26 Amphi Blutengel 13.jpg|Ulrike Goldmann
14-07-26 Amphi Blutengel 09.jpg |Chris Pohl
14-07-26 Amphi Blutengel 10.jpg|Chris Pohl & the „Monument“-ensemble
2014-07-26 Blutengel (Amphi festival 2014) 005.JPG|Blutengel & the „Monument“-ensemble

## Eksterne skakels 
**Musiekvideos**
* *youtube.com: Blutengel - "Reich mir die Hand" (2011)* - 'n Vampierverhaal
* *youtube.com: Blutengel - "Kinder dieser Stadt" (2013)* - 'n Nagtelike wandeling deur Berlyn
* *youtube.com: Blutengel - "Sing" (2015)*
* *youtube.com: Blutengel & Meinhard - "Kinder der Sterne" (2015)*
VVV-Venlo

**VVV-Venlo** is 'n sokkerklub in Venlo (Nederland), wat in die Eredivisie speel. VVV speel sy tuiswedstryde in De Koel (kapasiteit: 8&nbsp;000 sitplekke). VVV wil oor 'n paar jaar in 'n nuwe stadion met 'n kapasiteit van 15&nbsp;000 sitplekke speel.

## Erelys 
* **Kampioen Eerste divisie (2)**
: 1992/93, 2008/09
: (naaswenner (4): 1975/76, 1984/85, 2005/06, 2006/07)
* **Kampioen Tweede divisie**
: (naaswenner (1): 1966/67)
* **KNVB-beker (1)**
: 1959

## Beroemde sokkerspelers 
*  Beb Bakhuys
*  Keisuke Honda
*  Faas Wilkes
Astor Piazzolla

**Astor Pantaleón Piazzolla** (* 11 Maart 1921 in Mar del Plata; † 4 Julie 1992 in Buenos Aires) was 'n Argentynse bandoneon-speler en komponis. Hy word as grondlegger van die *Nuevo Tango* beskou, 'n teenbeweging teen die tradisionele *Tango Argentino*.
Diario Frontera

Die **Diario Frontera** is 'n Venezolaanse streekskoerant wat se hoofkwartier in Ejido, in die staat van Merida geleë is. Die koerant is in 1978 gestig, en hulle slagspreuk is "El diario del Occidente del País" (Die koerant van die weste van die land).

## Kenmerke 
Die koerant is as 'n standaard gekleurde formaat versprei. Dit bevat streeks-, nasionale- en internasionale nuus. Dit het twee aanvullings, uitgereik elke Sondag: *Aquí entre Nos* tydskrif, en 'n aanvulling vir kinders, *Chipilín*. Dit het 'n spesiale uitgawes vir die geleenthede soos *Feria del Sol* en *Día del Trabajador*.

## Geskiedenis 
*Diario Frontera* is op 12 Augustus 1978 deur José Benedicto Monsalve gestig, saam met die skrywer Rafael Angel Gallegos, wat die eerste direkteur was. Aan die begin, was dit in swart en wit koerant met 'n roterende besit deur *Diario Critica* gedruk.

In die tagtigerjare, *Diario Frontera* het 'n algemene koerant, in swart en wit gedruk en met 20 bladsye. Sedert 1989, het dit gedruk is om 'n bladsy of 'n gedeelte toegewy aan die Universiteit van die Andes, as gevolg van die groot aantal studente en die belangrikheid van die Universiteit in die lewe van die stad.

In Junie 2005, is dit 'n navraag oor' n student van die Universiteit wat deur die polisie doodgemaak gedruk. Diario geskryf het dat die student deur die polisiemanne het getref, maar het ook onthul sy deel uitmaak van 'n gewapende politieke groep. Die hoofkwartier van die koerant was aangeval deur groepe studente, dit was die begin van die onluste wat dan oor die hele stad versprei. Die pleidooie van Verslaggewers Sonder Grense bly ongehoord.

In 2008, op die viering van die dertigste verjaardag, het Diario opgeknapte grafika (logo, lettertipe).

## Direkteurs 
* Rafael Ángel Gallegos
* Alcides Monsalve

## Verwysings 
## Eksterne skakel 
*  Diario Frontera se amptelike webwerf
Dayton Dutch Lions FC

Die **Dayton Dutch Lions** is 'n Amerikaanse sokkerklub in Dayton, Ohio, wat in 2009 gestig is deur Nederlanders wat die Nederlandse sokkerfilosofie in die VSA wil versprei. Die span werk saam met die Nederlandse sokkerspan FC Twente, vir afrigtingsmetodes en om die beste spelers na die Eredivisie te bring. Die *Dutch Lions* speel in die USL Pro League (die 3de vlak in die VSA) en het baie ondersteuners onder Nederlanders in die VSA (bynaam die *Orange Legion*).

## Beroemde sokkerspelers 
*  Geert den Ouden
AZ Alkmaar

**AZ** is 'n sokkerspan in die Nederlandse dorp Alkmaar, wat in die Eredivisie speel. AZ speel sy tuiswedstryde in die AFAS Stadion (kapasiteit: 17.023 sitplekke). Die klub het twee keer die nasionale titel gewen (in 1981 en 2009). Die eerste keer het die klub geld van die eienaars Cees en Klaas Molenaar gekry. Die tweede keer van eienaar Dirk Scheringa. Tans het die klub nie 'n ryk eienaar nie.

## Erelys 
* **Kampioen Nederland (2)**
: 1980/81, 2008/09
: (naaswenner (1): 1979/80)
* **Kampioen Eerste divisie (2)**
: 1995/96, 1997/98
: (naaswenner (2): 1967/68, 1971/72)
* **KNVB-Beker (4)**
: 1978, 1981, 1982, 2013
: (naaswenner (1): 2007)
* **Johan Cruijff Schaal (1)**
: 2009
: (naaswenner (1): 2013)
* **UEFA-beker**
: (naaswenner: 1981)

## Beroemde sokkerspelers en afrigters 
### Spelers 
*  John Bosman
*  Philip Cocu
*  Jimmy Floyd Hasselbaink
*  Kees Kist
*  Sergio Romero
*  Stijn Schaars

### Afrigters 
*  Co Adriaanse
*  Louis van Gaal
*  Willem van Hanegem
*  Ronald Koeman
Almere City FC

**Almere City FC** is 'n sokkerklub in die Nederlandse stad Almere. Die klub speel in die Eerste divisie en is die nuutste klub in die Nederlandse professionele sokker. Die klub is in 2001 opgerig as *FC Omniworld*. Sedert 2010 heet die klub *Almere City FC*, omdat Omniworld nie 'n goeie naam vir 'n sokkerklub is nie.

## Bekende sokkerspelers 
*  Sander Duits
SV Spakenburg

**Spakenburg** is 'n Nederlandse amateursokkerspan in die dorp Spakenburg, wat in die Saterdag-Topklasse speel. Die *Blaue* (die klub se bynaam) het sterk mededinging met die ander sokkerklub in Spakenburg, naamlik IJsselmeervogels (die *Rooie*). Die Spakenburgse derby is een van die grootste in Nederland, al speel die spanne slegs in die derde nasionale afdeling.

## Erelys 
* **Amateurkampioen Nederland (3)**
: 1951/52, 1962/63, 1984/85, 2014
: (naaswenner (5): 1939/40, 1946/47, 1949/50, 1961/62, 1968/69, 2012)
* **Topklasse Saterdag (1)**
: 2011/12, 2013/14

## Beroemde sokkerspelers 
*  Christy Bonevacia
*  Thijs Houwing
Sensus-aangewese plek

'n **Sensus-aangewese plek** ( *Census-designated place*, CDP) is 'n nedersetting in die Verenigde State wat nie amptelik geïnkorporeer is nie, maar deur die Amerikaanse Sensusburo (**United States Census Bureau**) uitsluitlik vir statistieke doeleindes gedefinieer word. CDPs word elke tien jaar, wanneer 'n sensus gehou word, as die statistieke teenstukke van geïnkorporeerde nedersettings soos *cities*, *towns* en *villages* afgebaken. CDPs is bewoonde gebiede of bevolkingskonsentrasies wat hul eie munisipale administrasie kort, maar in alle ander opsigte met geïnkorporeerde nedersettings ooreenkom.

So word CDPs net afgebaken om statistieke gegewens vir 'n bewoonde gebied in te samel wat deur middel van 'n pleknaam geïdentifiseer kan word, maar volgens die wette van die deelstaat, waarin hulle geleë is, nie amptelik geïnkorporeer is nie. Hulle sluit klein landelike gemeenskappe, sogenaamde *colonias* langs die grens met Meksiko, en nie-geïnkorporeerde vakansie- en aftreeoorde in. Aan die grense van 'n CDP word geen regtelike status toegeken nie. Hulle sal derhalwe nie altyd met dié grense ooreenkom wat deur 'n plaaslike gemeenskap met 'n bepaalde pleknaam verbind word nie. 

Nogtans vereis die kriteria, wat vir die Amerikaanse Sensus van 2010 vasgestel is, dat die naam van 'n CDP deur die betrokke bewoners erken en in hulle daaglikse kommunikasie gebruik moet word. 'n Naam, wat uitsluitlik vir beplannings- of ander doeleindes ontwikkel is, mag dus nie gebruik word nie. Die grense van 'n CDP moet by voorkeur op die geografiese entiteit berus wat deur die betrokke bewoners met 'n spesifieke pleknaam verbind word.

Volgens die Amerikaanse Sensusburo word 'n sensus-aangewese plekke nie as geïnkorporeerde gebiede beskou nie. CDPs in Hawaii word dus slegs in sy bevolkingslyste ingesluit omdat daar in dié deelstaat geen geïnkorporeerde nedersettings bestaan nie. Daarnaas behels die *census city lists* vanaf 2007 die CDP van Arlington County in die deelstaat Virginië saam met geïnkorporeerde stede.

## Eksterne skakels 
* *U.S. Census Bureau: Census 2000 Statistical Areas Boundary Criteria* – ''Definisie van 'n "census designated area"* 
* *U.S. Census Bureau: Geographic Areas Reference Manual*, Chapter 9: Places  
* *Census Bureau: ZIP Code Tabulation Areas''
Dark Wave

duimnael|regs|Aanhangers van Dark Wave-musiek kan dikwels aan hul "Gotiese" voorkoms en voorkeur vir swart klere herken word
**Dark Wave** [ˈdɑːkˈweɪv] is 'n historiese term wat na 'n aantal musiek-subgenres in die konteks van die New Wave- en Post-Punk-bewegings verwys. Hierdie subgenres het vanaf die laat 1970's na vore getree en kan volgens hulle klankeienskappe as donker, triestig, elegies of verlangend beskryf word.

Die Dark Wave-styl behels rockmusiek van musiekgroepe soos Joy Division of The Cure, komposisies wat suiwer elektronies getoonset is (soos dié van Anne Clark aan die begin van haar musikale loopbaan) of Psyche, asook half-akoestiese komposisies met kitaar-, fluit-, trom- of viool-klanke (soos byvoorbeeld by Deine Lakaien, In the Nursery en Death in June).

In sy nouer betekenis behels Dark Wave strominge soos Cold Wave, Electro Wave, Ethereal, Gothic Rock, Neofolk en Neo-klassieke musiek net soos die Neue Deutsche Todeskunst en dele van die Neue Deutsche Welle. Die insluiting van Post Industrial-musiek bly omstrede aangesien die style mekaar wedersyds beïnvloed het sodat die genres nie maklik van mekaar geskei kan word nie (soos in die geval van Attrition, Die Form, Kirlian Camera en Pink Industry.

## Verwysings
Lucifer

[duimnael|250px|Die „oggendster“ [Venus (links onder die maan)]]

**Lucifer** is die Latynse naam van die oggendster, die planeet Venus. Dit beteken "ligdraer" (afgelei van Latyns *lux* "lig" en *ferre* "dra, bring"). Gaandeweg is die naam Lucifer in die Christelike taalgebruik met die duiwel of Satan vereenselwig.

## Romeinse mitologie 
In die Romeinse mitologie is Lucifer as poëtiese naam vir die oggendster gebruik. Die Latynse term was 'n letterlike vertaling van die Griekse *phosphóros* ("ligbringer") en *eosphóros* ("bringer van die môrerooi") – name wat byvoorbeeld in Homeros se *Odussee* of Hesiodos se *Theogonia* voorkom. Lucifer word ook met die godin Venus verbind.

## Eksterne skakels
NAC Breda

**NAC** (*NOAD ADVENDO Combinatie*, kort vir *Nooit Opgeven Altijd Doorzetten Aangenaam Door Vermaak En Nuttig Door Ontspanning Combinatie Breda*) is 'n Nederlandse sokkerklub in Breda, wat in die Eredivisie speel. Die klub het op een na die langste naam vir 'n sokkerklub ter wêreld (die langste is: Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit Bravo Association Football Club). In 1921 het die span die nasionale titel gewen.

## Erelys 
* **Kampioen Nederland (1)**
: 1920/21
: (naaswenner (4): 1924/25, 1926/27, 1954/55, 1955/56)
* **Kampioen Eerste divisie (1)**
: 1999/00
: (naaswenner (2): 1989/90, 1990/91)
* **KNVB-beker (1)**
: 1973
: (naaswenner (4): 1960, 1967, 1974)

## Beroemde sokkerspelers 
*  Pierre van Hooijdonk
*  Kees Rijvers
*  Glen Salmon
*  Antoon "Rat" Verlegh
Boormasjien

duimnael|regs|260px|'n Koordlose boor word gebruik om 'n boekrak te bou.

'n **Boormasjien** is 'n stuk gereedskap wat gebruik word om gate in voorwerpe te maak. 

Aanvanklik kon boormasjiene slegs gate boor met behulp van verskillende groottes boorpunte wat in die kake vasgeklem word. 

Sedert die laat 20ste eeu kan 'n elektriese boor:
* Gate boor in byna enige medium (hout, metaal, plastiek, beton, glas, keramiek, laminerings)
* Skroewe in- en uitdraai ('n koordlose boor is veral handig hiervoor)
* Bestaande gate ruim met 'n dikker aanhegsel wat groewe soos 'n vyl het
* Akkurate skuurwerk doen met verskillende soorte koppies, steeltjies en borseltjies
* Poleerwerk ("buff") soos vir motorverfwerk of houtmeubels, met 'n poleer/skuuraanhegsel
* 'n Rolsaaglem akkommodeer wat in die plek van die kake aangeheg word,
en vele meer take.

Lêer:Drill inside.jpg|Binnekant van 'n elektriese boormasjien
Lêer:TaladroColumnaSensitivo.JPG|'n Moderne staanboor
Lêer:Tools_002.JPG|Verharde boorpunte vir steen en beton

## Eksterne skakels
Oliviershoekpas

Die **Oliviershoekpas** is 'n bergpas in die Drakensberge in KwaZulu-Natal, Suid-Afrika. Die pas dra die R74 hoofpad oor die berg. Die pas is vernoem na Adriaan Olivier wat in die 1850's aan die voet van die berg geboer het. Piet Retief het ook die roete gebruik toe hy die eerste keer oor die Drakensberg gegaan het. Die bestaande pas is in 1871 gebou en die hoogste punt is 1&nbsp;737&nbsp;m bo seevlak. Die dorpie Bergville lê aan die onderkant van die pas.

## Sien ook 
* Lys van bergpasse in Suid-Afrika

## Bron 
* B.P.J. Erasmus: *Op Pad in Suid-Afrika*. 1995.
Blokhuis

[duimnael|regs|300px|Die *Sentinel* Blokhuis in [Burgersdorp.]]
[duimnael|regs|300px|Die Witkop-blokhuis by [Johannesburg.]]

'n **Blokhuis** is  'n fort wat vir verdediging gebruik word. Blokhuise kan wissel van eenvoudige geboue van hout en sink tot kasteelagtige bouwerke.

## Tweede Vryheidsoorlog 
Die Britse magte het tydens die Tweede Vryheidsoorlog blokhuise in Suid-Afrika gebou; aanvanklik om die spoorlyne te beskerm en later om die Boeremagte vas te keer. Daar het blokhuise behoue gebly. Sommige was van sink en hout gebou, ander van klip. Die Britse magte het miljoene ponde bestee aan die blokhuisstelsel, maar dit was nie baie geslaagd nie. Generaal De Wet en ander Boereleiers het met gemak deur die blokhuisnetwerk geglip. Die koste van die blokhuise het gewissel van ₤15 tot ₤75 elk.

## Bron 
* Ensiklopedie van Suidelike Afrika, Eric Rosenthal, 1967
Club América

**Club América** is 'n sokkerspan uit Meksiko Stad, wat in die Primera División speel. Club América speel se tuiswedstryde in die Azteca Stadion, wat met 115.000 sitplekke die grootste sokkerstadion ter wêreld is. Die span het tien keer die nasionale titel gewen.

## Erelys 
* **Kampioen Meksiko (10)**
: 1966, 1971, 1976, 1983, 1984, 1985, 1988, 1989, 2002, 2005
* **Meksiko-beker (5)**
: 1938, 1954, 1955, 1964, 1965, 1974
* **Supercup Meksiko**
: 1955, 1976, 1988, 1989, 2005
* **CONCACAF Champions Cup (5)**
: 1977, 1987, 1990, 1992, 2006
* **CONCACAF Giants Cup (1)**
: 2001
* **Copa Interamericana (2)**
: 1978, 1993

## Beroemde sokkerspelers en afrigters 
### Spelers 
*  Salvador Cabañas

### Afrigters 
*  Leo Beenhakker
Alexander Cambridge, 1ste Graaf van Athlone

**Alexander Augustus Frederick William Alfred George, die graaf van Athlone** (Londen, 14 April 1874 - Kensington, Londen, 16 Januarie 1957) was 'n Britse militaris en goewerneur-generaal van die Unie van Suid-Afrika.

Hy ontvang sy onderwys aan die beroemde skool Eton-kollege en die militêre kollege Sandhurst, waarna hy tot die Britse leër toetree. In 1896 neem hy deel aan die Matabele-oorlog in die teenswoordige Zimbabwe. Drie jaar later veg hy in die Anglo-Boereoorlog in Suid-Afrika en ontvang die D.S.O. Vanaf 1914 doen hy diens in die Eerste Wêreldoorlog en word in 1919 *aide-de-camp* van die Britse koning, wat hom in 1923 aanstel as goewerneur-generaal van die Unie van Suid-Afrika. Hy verlaat die Unie in 1931 en word die volgende jaar kanselier van die Universiteit van Londen. Van 1940 tot 1946 dien hy as goewerneur-generaal van Kanada en sterf in 1957.

## Bronne 
* Albertyn, dr. C.F. (red.) 1962. *Die Afrikaanse Kinderensiklopedie*. Kaapstad, Bloemfontein, Johannesburg: Nasionale Boekhandel Bpk.
Hoekslyper

duimnael|regs|300px|'n Hoekslyper.

'n **Hoekslyper** (Engels: *angle grinder*) is 'n draagbare elektriese handgereedskap wat gebruik word vir die sny, skuur en polering van harde oppervlakke, gewoonlik metaal.

Hoekslypers word meestal aangedryf deur 'n elektriese motor, maar petrolenjins en saamgeperste lug word ook soms gebruik. Die motor dryf 'n gerigte kop teen 'n regtehoek aan, waaraan 'n skuurskyf of 'n dunner afsnyskyf gemonteer is. Hierdie skywe is vervangbaar met nuwes wanneer hulle uitgewerk raak.

Hoekslypers het tipies 'n verstelbare skermplaat en 'n hulphandvatsel vir dubbelhandige gebruik. Sekere hoekslypers, afhangende van hul spoedklas, kan gebruik word as skuurders en poleerders, deur die gebruik van 'n skuurskyf met 'n agterste steunskyf. 

Die steunstelsel word gewoonlik van harde plastiek of mediumharde rubber gemaak, afhangende van hoeveel buigsaamheid benodig word.

## Gebruike 
Hoekslypers kan gebruik word vir die verwydering van oortollige materiaal aan 'n werkstuk. Daar is verskeie soorte skywe wat gebruik word vir verskillende materiale en take, soos afsnyskywe (diamantlem), skuur- en maalskywe, maalstene, draadborselwiele en poleerkussings. 

Die hoekslyper het groot laers om die wringkrag wat tydens die snyproses ontstaan, teen te werk; in teenstelling met 'n elektriese boor, waar die wringkrag slegs in 'n aksiale rigting ontstaan.

Hoekslypers word oral in metaalwerk en konstruksiewerk gebruik, asook vir noodredding. Hulle word algemeen in werkswinkels, diensgarages en paneelkloppers gevind.
Neue Deutsche Todeskunst

duimnael|regs|*Das Ich*, 'n Duitse musiekgroep wat binne die genre val
Die term **Neue Deutsche Todeskunst**, kort *NDT*, is vanaf die vroeë 1990's gebruik om na 'n Duitstalige musiekstroming in die konteks van Gothic Rock en Dark Wave te verwys. Die verbindende element van die beweging was die behandeling van onderwerpe soos dood, verganklikheid, *Weltschmerz*, nihilisme, surrealisme, eksistensialisme, kritiek op godsdiens, geweld, kranksinnigheid en isolasie.

Aan die *Neue Deutsche Todeskunst*-beweging word die vestiging van die Duitse taal binne die Dark Wave-beweging toegeskryf, alhoewel daar al vroeër groepe soos Xmal Deutschland, Geisterfahrer of Malaria! was wat hulle op musiek met Duitse liedtekste toegespits het.

## Verwysings
Jan Bantjes

**Jan Gerritze Bantjes** (Beaufort-Wes, 8 Julie 1817 - Potchefstroom, 10 Maart 1887) was 'n Voortrekker.

Hy sluit hom op Nuwejaarsdag 1837 aan by die Voortrekkerlaer op Thaba Nchu en vergesel Andries Pretorius die volgende jaar op sy Wenkommando en hou die "Journaal" van die ekspedisie. In 1839 vestig hy hom op Pietermaritzburg as prokureur, maar keer in 1840 terug na die Kaapkolonie. In 1848 tree hy op as onderwyser en "Klerk van den Kerkraad" op Fauresmith. Hy word in 1865 onderwyser op Potchefstroom waar hy in 1887 sterf.

Die Bantjes-goudmyn is na sy oudste seun, Jan Gerritze (1843-1914) vernoem, 'n prospekteerder wat beweer het dat hy die hoofrif op die Witwatersrand ontdek het. Die seun het ook 'n mislukte poging aangewend om die Bantjes-miljoene na te spoor.

## Verwysings 
## Bronne 
* Albertyn, dr. C.F. (red.) 1962. *Die Afrikaanse Kinderensiklopedie*. Kaapstad, Bloemfontein, Johannesburg: Nasionale Boekhandel Bpk.
* Johannes Meintjes, *The Voortrekkers: The Story of the Great Trek and the Making of South Africa*, 1973
* Eily Gledhill, *In the Steps of Piet Retief*, 1980
* Alf Wannenburgh, *Forgotten Frontiersmen*, 1980
Frederick Sturrock

[duimnael|links|Genl. [Jan Smuts gesels met lede van kabinet, sen. A.M. Conroy, James Wellwood Mushet, Jannie Hofmeyr en Sturrock, in 1946.]]

**Frederick Claud Sturrock** (Newport-on-Tay, Skotland, 25 Mei 1882 - Kaapstad, 5 Augustus 1959) was 'n Suid-Afrikaanse sakeman, politikus en die land se Minister van Vervoer toe die posbeskrywing van die Minister van Spoorweë en Hawens op 11 April 1944 na die huidige beskrywing verander is.

Hy ontvang sy opleiding as ingenieur in Dundee, Skotland, kom in 1907 Suid-Afrika toe en vestig hom in Johannesburg waar hy 'n mynbou- en ingenieursaak vestig. In 1918 word hy verkies as voorsitter van die Johannesburgse Kamer van Koophandel.

In 1924 dien hy in die Kommissie oor Onderwysadministrasie. Twee jaar later is hy weer voorsitter van die Johannesburgse Kamer van Koophandel en in 1929 word hy gekies as Volksraadslid vir Turffontein. In 1936 word hy as lid van die Verenigde Party aangestel as minister sonder portefeulje in genl. J.B.M. Hertzog se kabinet.

Hy bedank egter in 1938 saam met Jannie Hofmeyr oor die beginsel van naturelleverteenwoordiging in die Senaat. Ná Hertzog in 1939 as eerste minister bedank oor die vraagstuk van deelname aan die Tweede Wêreldoorlog, word Sturrock minister van vervoer in genl. Jan Smuts se oorlogskabinet.

Kort voor die 1948-verkiesing word hy ook minister van finansies. Hy bedank twee jaar later as Volksraadslid en sterf in 1959 in Kaapstad.

Die Sturrock-droogdok in die Kaapstad-hawe, in 1945 geopen, is na die minister genoem. 

## Bronne 
*Albertyn, dr. C.F. (red.) 1962. *Die Afrikaanse Kinderensiklopedie*. Kaapstad, Bloemfontein, Johannesburg: Nasionale Boekhandel Bpk.